**KUTSESTANDARD**

**Abipagar, tase 3**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutse nimetus** | **Eesti kvalifikatsiooniraamistiku (EKR) tase** |
| *Abipagar, tase 3* | *3* |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Abipagar, tase 3 töötab pagari juhendamisel ettevõttes, kus valmistatakse pagaritooteid.  Abipagari tööülesanded on juhendamisel pagaritoodete valmistamine, sh viimistlemine, külmutamine, pakendamine ja ladustamine. Abipagar osaleb meeskonnatöös, vastutab enda tööülesannete täitmise eest.  Oma igapäevatöös võib pagar kokku puutuda allergeenidega (jahutolmu, pähkli jt). Toiduohutusnõuete järgimiseks kannab pagar kaitseriietust. Töö eripära eeldab valmisolekut töötada öisel ajal ja/või graafiku alusel, samuti nädalavahetustel ja riiklikel pühadel. Pagar kasutab oma töös erialaseid töövahendeid ja seadmeid.  **Pagari kutsegrupis on lisaks 3. taseme abipagarile veel järgmised kutsed:**  - pagar, tase 4, kes on oskustöötaja ning organiseerib iseseisvalt oma tööd;  - vanempagar, tase 5, kes on kogemustega spetsialist, planeerib ja korraldab tootmist kogu tootmisprotsessi ulatuses. |
| **A.2. Tööosad** |
| **Kohustuslikud tööosad**  A.2.1. Nisutainatoodete valmistamine juhendamisel  A.2.2. Rukkitainatoodete valmistamine juhendamisel  A.2.3. Erinevatest jahudest pagaritoodete valmistamine juhendamisel |
| **A.3. Kutsealane ettevalmistus** |
| Üldjuhul on abipagari kutseoskused omandatud töökohal või kutse- või täiendusõppes. |
| **A.4. Enamlevinud ametinimetused** |
| Pagar, abipagar |
| **A.5. Regulatsioonid kutsealal tegutsemiseks** |
| Regulatsioonid puuduvad. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab.  Tulevikus on oluline omada mitmekülgseid oskusi, mis hõlmavad nii traditsioonilisi pagarioskusi kui ka uute tehnoloogiate kasutamist ja jätkusuutliku tootmise põhimõtete järgimist, sh keskkonnasõbralike ja funktsionaalsete pakendite kasutuselevõtmist ning nende taaskasutust. |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Abipagar, tase 3 kutse koosneb üldoskustest ja kohustuslikest kompetentsidest. Taotlemisel on nõutav üldoskuste B.2 ja kõikide kompetentside B.3.1–B.3.3 tõendamine. |
| **Kvalifikatsiooninõuded haridusele ja töökogemusele** |
| **Nõuded kutse taotlemisel**  Töömaailma taotlejale  Nõuded puuduvad  Kutseõppe lõpetajale  Täies mahus vastava eriala tasemeõppe õppekava läbimine  Kutse andmise korraldus on reguleeritud pagari ja kondiitri kutsete kutse andmise korras. |

|  |
| --- |
| **B.2. Abipagar, tase 3 üldoskused** |
| Enesejuhtimisoskused   1. Hoiab korras oma töökoha ja selle ümbruse, järgides toiduhügieeni ja -ohutuse nõudeid, sh enesekontrolliplaani. 2. Töötab ergonoomiliselt, järgides tööohutusnõudeid. 3. Kasutab ressursse otstarbekalt ja keskkonda säästes.   Lävimisoskused   1. Osaleb meeskonnatöös, vastutab võetud kohustuste täitmise eest. 2. Kasutab oma töös eesti keelt vähemalt tasemel A2 (Lisa 2 - keelte oskustasemete kirjeldused). 3. Kasutab arvutit vastavalt Digipädevuste enesehindamise skaala (Lisa 3) tasemele "algtasemel kasutaja ". |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Nisutainatoodete valmistamine juhendamisel** | **EKR tase 3** |
| Tegevusnäitajad   1. Valmistab juhendamisel ette tooraineid. 2. Valib juhendamisel tööks sobivad väiketöövahendid, valmistab ette seadmed, lähtudes seadme kasutus- ja ohutusjuhendist. 3. Valmistab juhendamisel nisutainatooteid (sh pärmita, pärmiga, juuretisega tooted), lähtudes tehnoloogilisest juhendist. 4. Pakendab juhendamisel valmistooted. | |
| **B.3.2. Rukkitainatoodete valmistamine juhendamisel** | **EKR tase 3** |
| Tegevusnäitajad   1. Valmistab juhendamisel ette tooraineid. 2. Valib juhendamisel tööks sobivad väiketöövahendid, valmistab ette seadmed, lähtudes seadme kasutus- ja ohutusjuhendist. 3. Valmistab juhendamisel rukkitainatooteid (sh pärmiga, juuretise/keeduga tooted), lähtudes tehnoloogilisest juhendist. 4. Pakendab juhendamisel valmistooted. | |
| **B.3.3. Erinevatest jahudest pagaritoodete valmistamine juhendamisel** | **EKR tase 3** |
| Tegevusnäitajad   1. Valmistab juhendamisel ette tooraineid. 2. Valib juhendamisel tööks sobivad väiketöövahendid, valmistab ette seadmed, lähtudes seadme kasutus- ja ohutusjuhendist. 3. Valmistab juhendamisel erinevatest jahudest pagaritooteid (sh gluteenivabad), lähtudes tehnoloogilisest juhendist. 4. Pakendab juhendamisel valmistooted. | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Diana Kaurkina – Tallinna Teeninduskool  Gerda Ode – Tartu Rakendusliku Kolledž  Ilona Õunapuu – Cristella VT OÜ Janno Semidor – Bureau Veritas Estonia  Katrin Kapten – Vilmix OÜ  Marko Vestmann – AS Eesti Pagar  Meelis Pärn – Pagaripoisid OÜ  Merle Truupõld – Tartu Rakendusliku Kolledž |
| 1. Kutsestandardi kinnitaja | Toiduainetööstuse ja põllumajanduse kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide ametite klassifikaatorile (ISCO 08) | 7512 - Pagarid, kondiitrid ja maiustustevalmistajad |
| 1. Viide Euroopa kvalifikatsiooniraamistikule (EQF) | 3 |
| **C.2. Kutse nimetus võõrkeeles** | |
| Inglise keeles: *Assistant Baker, level 3* | |
| Soome keeles: *Leipuri* | |
| Vene keeles: *Пекарь* | |
| **C.3. Lisad** | |
| Lisa 1. Pagaritoodete loetelu  Lisa 2. Keelte oskustasemete kirjeldused  Lisa 3. Digipädevuste enesehindamise skaala | |